Wiki Loves Monuments

Ang Wiki Loves Monuments (WLM) ay ang taunang pandaigidgang kompetisyong pampotograpiya na ginaganap sa buwan ng Setyembre at inoorganisa ng mga kasapi ng pamayanang Wikipedia sa tulong nga mga lokal na kaanib ng Wikimedia sa buong mundo. Kumukuha ng litrato ng mga lokal na makasaysayang bantayog at pamanang pook ang mga kalahok sa kani-kanilang rehiyon at ina-upload ito sa Wikimedia Commons. Layunin ng patimpalak na itampok ang mga pamanang pook ng mga kalahok na bansa at hikayatin ang mga tao na kuhanan ng litrato ang mga ito, at bigyan ito ng free license upang ito'y magamit nino man at saan man, at hindi lamang sa Wikipedia.

Unang ginanap ang Wiki Loves Monuments noong 2010 sa Netherlands bilang isang simulaing proyekto. Nang sumunod na taon, kumalat ito sa iba pang bansa sa Europa at ayon sa Guinness Book of Records, tinalo nito ang noo'y world record sa pinakamalaking paligsahang pampotograpiya. Noong 2012, lumawig pa ang kompetisyon sa labas ng Europa at linahukan ng 35 bansa. Noong Wiki Loves Monuments 2012, mahigit sa 350,000 litrato ng mga makasaysayang bantayog ang na-upload ng higit sa 15,000 kalahok. Noong 2013, ginanap ang Wiki Loves Monuments sa anim na kontinente, kabilang dito ang Antarctica at opisyal na linahukan ng higit sa 50 bansa sa buong mundo.

Mga nagwagi
Ang sumusunod ay ang talaan ng mga nagwagi sa pandaigdigang Wiki Loves Monuments.

Talasanggunian 

Wikipedia
Potograpiya